Riesling Trocken, Niederhäuser Klamm 2017 - Hvidvin - Køb på Jyskvin.dk
Riesling Trocken, Niederhäuser Klamm
Riesling Trocken, Niederhäuser Klamm 2017
229,00 v. 1 stk.
"Jakob Schneider is always a top address when it comes to Best Buys."
Fra Klamm-marken beliggende lige sydøst for Hermmanshöhle kommer denne fabelagtige enkeltmarksriesling.
Temperaturen på Klamm er en anelse højere end nabomarken, hvilket der typisk frembringer mere frugt-koncentrerede vine. Marken er formet af vulkansk porfyr og indeholder en stor andel af malm, som er med til at frembringe Klamms forfriskende, mineralske tone.
Som det er tilfældet med alle Schneiders vine høstes denne selvfølgelig også med håndkraft, hvorefter druerne selekteres nænsomt ved ankomsten til vineriet. Vinen fermententeres på en kombination af stål og store, brugte egetræsfade.
Klamm fremstår her i årgang 2017 med en strågul farve og åbner med diskrete, charmerende aromaer af gule æbler, citrus, havsalt og en underliggende mineralitet. Med tiden i glasset åbner den mere op for intensiteten, hvor især frugtaromaerne vokser med fersken, æbler og hvide blomster. I munden viser den både delikat og generøs frugt, som på fornem vis opvejes af en spændstig og præcis syre. Eftersmagen er imponerende lang og viser i slutningen en stenet og nærmest saltet mineralitet, som giver lyst til endnu et glas.
En stor og terroirtro Riesling.
Virkelig god riesling
Mogens Pihl
Så er vi op i de højere luftlag. Frugtig og kompleks riesling, når det er bedst. Rank og behagelig på samme tid. Kan drikkes nu, men vil helt sikkert udvikle sig med tiden.
Rund og behagelige Riesling.
Dejlig vin - ikke helt så tør som jeg forventede, men det lette florale præg står godt til mineraliteten
Det er absolut en dejlig vin i den tørre stil. Jeg kan godt genkende anmeldelsens ord om skiffer og saltvand. Der er også en snert af begyndende petroleum. Klart en typisk Riesling, men til min smag mangler jeg lidt syre og dermed mere friskhed. Garanteret en god madvin, og så er det en flot flaske.
Ikke lige min stil
Varenr. 4238436
"Meget, meget smuk rieslingkunst, som både kan drikkes nu og gemmes for den standhaftige."
Relaterede produkter til Riesling Trocken, Niederhäuser Klamm